*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 18.09.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 4

3 / Hl. kontrolór obce : 1

4 / Pracovníčky OcÚ : 2

5/ Hostia: 1

 Prítomní spolu: 9, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Poslankyňa p. Barbora Ohrablová sa ospravedlnila. OZ sa zúčastnili štyria poslanci, čím bolo OZ uznášaniaschopné a rokovanie pokračovalo.

Starosta privítal hosťa na zasadnutí OZ: p. Eduarda Šturdíka ml..

*2.) Určenie overovateľov zápisnice a zapisovateľky*

Za overovateľov zápisnice určil poslanca Mgr. Igora Gašparoviča a poslanca Ing. Milana Hábu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.45/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení
3. Rôzne
4. Diskusia
5. Záver

za: **4**  ( Bartovič, Gašparovič, Hába, Škoda)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené. Ďalej informoval poslancov, že oprava strechy na budove Materskej školy bola ukončená, tak ako bolo dohodnuté počas prázdnin, Boli osadené nove zvody dažďovej vody a oplechované vybrané podhľady.

Poslanci vzali tieto informácie na vedomie.

*3. Rôzne*

1. Starosta informoval poslancov, že o písomnej žiadosti p. Eduarda Šturdíka ( viď príloha) o vydanie stanoviska k umiestneniu inžinierskych sietí. Konkrétne - umiestnenie kanalizačnej a vodovodnej prípojky + revíznych šácht by bolo čiastočne na pozemku, ktorí je vo vlastníctve obce Dolné Lovčice.

Poslanec Ing. Hába doporučil, aby umiestnenie revíznych šácht bolo za predĺžením hranice pozemku p. Muchu, vyzval p. Šturdíka, aby taký návrh bol zapracovaný do projektovej dokumentácie pre stavebné povolenie.

Poslanci súhlasia s návrhom. Tento bod zostáva otvorený.

1. Starosta informoval poslancov, že o písomnej žiadosti p. Vladimíra Maruniaka ( viď príloha) o vydanie stanoviska k umiestneniu inžinierskych sietí. Jedná sa o lokalitu, kde je vízia pripojenia ďalších stavebníkov na inžinierske siete. P. Maruniak predložil návrh, kde sú dimenzované potrubia len pre jedného účastníka a v budúcnosti by ďalší stavebníci mali problém umiestniť revízne šachty + vedenie.....

Ing. Hába navrhol stretnutie s p. Maruniakom, kde by mu bol predložený návrh na prehodnotenie dimenzií.........

Poslanci súhlasia s návrhom. Tento bod zostáva otvorený.

c)Ďalšia informácia. Bola podaná žiadosť o Nenávratný finančný príspevok z MH SR na rekonštrukciu verejného osvetlenia ( KaHR-22VS-1501).

Poslanci vzali túto info na vedomie.

1. Starosta ďalej informoval o probléme s odvodňovacím kanálom pri Jankovi Krátkom, ktorý zabezpečuje odvedenie dažďovej vody z celej ulice Marka čulena, potom celej Novej cesty a vyústenie je ukončené vsakovacou priekopou, ktorá už neplní svoju funkciu odvádzania- táto priekopa bola prečistená, vykosil ju kosec Hovanec a prečistili ju Brna a Jobek. Bolo by potrebné doriešiť odvodnenie Ulice Marka Čulena.

Ing. Hába navrhol,aby bol spracovaný projekt dažďovej kanalizácie alebo vytvoriť na ulici Marka Čulena vsakovacie studne- je to finančne náročné ale môže to byť zapracované do rozpočtu pre ďalšie obdobia.

Poslanci vzali tieto informácie na vedomie a doporučili starostovi uvedenú vsakovaciu priekopu zatiaľ prečistiť a prehĺbiť.

 d)Starosta informoval o dvoch podnetoch – sťažnostiach od p. Jaroslavi Škodovej(viď prílohy).

1. Prevádzka v MŠ 6,30-16,00 hod. Uvedený čas prevádzky MŠ rodičom nevyhovuje a nebol s rodičmi konzultovaný.
2. Určiť limit detí potrebný na prevádzku MŠ

Starosta bol poverený, aby do najbližšieho zasadnutia OZ konzultoval s prevádzkovateľmi ostatných MŠ približne s rovnakým počtom detí uvedené podnety....

Návrh riaditeľky MŠ Dolné Lovčice- prevádzkovú dobu v MŠ upraviť na 6,45 -16,15 hod.

Poslanci vzali na vedomie uvedené informácie. Tento bod programu zostáva otvorený.

 e)Dominik Juriš- otázka, v prípade, že sa budú uskutočňovať zemné práce na IBV Vaniga III- obec môže vydať potvrdenie na uloženie zeminy – na bikros...

Áno, obec môže vydať potvrdenie, že hlina- ornica bola použitá na vlastnom pozemku.......

A hlina v objeme... bola uložená v priestoroch bikrosu- pre vytvorenie ďalšej dráhy.

 F)Starosta oboznámil poslancov s písomnou žiadosťou hl. kontrolórky obce p. Klaudie Benovičovej( viď príloha) od 1.10.2015- živnostenské oprávnenie.

#### Uznesenie č.46/2015 OZ

Obecné zastupiteľstvo v Dolných Lovčiciach súhlasí, aby hlavná kontrolórka obce p. Klaudia Benovičová mala založenú živnosť – od 1.10. 2015.

za: **4**  ( Bartovič, Gašparovič, Hába, Škoda)

proti : **0**

zdržal sa : **0**

 g) Info. Nadačný fond Slovenských elektrární v Nadácii Pontis zverejnil výzvu Eko- obec na vypracovanie energetických auditov budov, ktoré obciam pomôžu ušetriť náklady. Bola spracovaná a podaná žiadosť o bezplatné vypracovanie energetického auditu budovy Materskej školy.

Poslanci vzali túto info na vedomie.

 h)Starosta informoval o písomnej žiadosti p. Miroslava Hlbokého ( viď príloha) o spolufinancovanie na vybudovaní kanalizačnej prípojky k RD.

Mgr. Gašparovič bol poverený zistiť od p. Adamca ( starostu v čase budovania kanalizácie v obci) ako to bolo v prípade realizácie a financovania prípojok na ulici SNP

Poslanci súhlasia s návrhom. Tento bod zostáva otvorený.

 i) Starosta predložil poslancom objednané letecké snímky a požiadal ich, aby vybrali jednu, z ktorej bude vyhotovený veľkoplošný plagát formátu 150x100 cm.

#### Uznesenie č.47/2015 OZ

Obecné zastupiteľstvo v Dolných Lovčiciach súhlasí, aby z leteckých snímkov- konkrétne zo snímky č.6976 bol vytvorený veľkoplošný formát.150x100 cm.

za: **4**  ( Bartovič, Gašparovič, Hába, Škoda)

proti : **0**

zdržal sa: 0

 *Diskusia*

V rámci diskusie poslanci neformálne diskutovali.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie.

 František Juriš

 starosta obce

*Overovatelia zápisnice :*

1./ Mgr. Igor Gašparovič ....................................................

2./ Ing. Milan Hába ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 21.09.2015